Kihnu maalammas

Kihnu maalammas on lamba kohalik põlistõug, kes algselt kuulus üle-eestilise maalamba tõu hulka, elades siinsetel aladel juba 3000 aastat. 

Kihnu maalammas kuulub Põhja-Euroopa lühisaba lammaste perre ja põlvneb uluklambast muflonist. Tegemist on väikesekasvulise, peente ilma villata jalgade ja lühikese sabaga lambaga, kes on säilitanud mitmed aborigeensed tunnused. Sarved esinevad ka uttedel, kaelal võivad esineda niinimetatud tilbad. Kihnu maalammastel on väga tugev emainstinkt. Enamasti on nende vill kahekihiline, esineb ka niinimetatud peenvillast villa tüüpi.  Osaliselt säilinud villaku maha heitmise refleks. Kihnu maalammast iseloomustab suur tõusisene ja individuaalne mitmekesisus. Nende villak on valge, pruun, must, hall või nimetatud toonides kirju.

Kihnu maalammas tunnistati iseseisvaks tõuks 20. jaanuar 2016 ning 16. september 2019 kanti kihnu maalammas põllumajandusloomade ohustatud tõugude nimekirja.

Kihnu Maalamba Selts 
2007 asutati Kihnu Maalambakasvatajate Selts. 2021 asutati Kihnu Maalamba Selts. Kihnu Maalamba Selts on mittetulundusühing, mille tegevuse peamiseks eesmärgiks on kihnu maalamba kui põlistõu aretamise, säilitamise ja kasvatamise populariseerimine. Selgitada kihnu maalamba tähendust ja tähtsust avalikkusele, seista kihnu maalamba puhasaretuse eest, korraldades tõuaretusseadusega reguleeritavat tegevust tõuaretusühingu kaudu. Populariseerida lambakasvatussaaduseid ja tutvustada saaduste traditsioonilisi käitlemisviise ja tutvustada põlistõule omaseid traditsioonilisi pidamisviise.

2022. aastal kiideti heaks Kihnu maalamba aretusprogramm. 

Kihnu Maalamba Seltsi tõuraamatu pidamist ja jõudluskontrolli viib läbi Eesti Lamba-ja Kitsekasvatajate Liit

Välislingid 

 https://kihnulammas.ee/
 Eve Rannamäe "Kolm tuhat aastat lambaid Eestis: zooarheoloogiline leiuaines ja emaliinide geneetiline mitmekesisus"

 
Lambatõud
Eesti tõuaretus